Diari Oficial de la Generalitat Valenciana


Sumari del DOGV 8809, del 12-05-2020 (2020/3306)

RESOLUCIÓ de 7 de maig de 2020, de la Direcció General d'Innovació Educativa i Ordenació, per la qual es fixa la data de celebració i es reprenen els procediments administratius de la prova per a majors de díhuit anys per a l'obtenció directa del títol de graduat o graduada en Educació Secundària corresponent a la segona convocatòria del curs actual, regulada per la Resolució de 18 de setembre de 2019, de la Direcció General d'Innovació Educativa i Ordenació, per la qual es convoquen les proves del curs acadèmic 2019/2020 i es dicten instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8809

Data del DOGV
:   12-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3306


Data del document
:   07-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * malaltia infecciosa
    * estat d'emergència
    * educació
    * epidèmia
    * política sanitària
    * cura de la salut
    * salut pública
    * cura d'infermeria

RESOLUCIÓ de 7 de maig de 2020, de la Direcció General d'Innovació Educativa i Ordenació, per la qual es fixa la data de celebració i es reprenen els procediments administratius de la prova per a majors de díhuit anys per a l'obtenció directa del títol de graduat o graduada en Educació Secundària corresponent a la segona convocatòria del curs actual, regulada per la Resolució de 18 de setembre de 2019, de la Direcció General d'Innovació Educativa i Ordenació, per la qual es convoquen les proves del curs acadèmic 2019/2020 i es dicten instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana. [2020/3306]  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, estableix en la seua disposició addicional tercera, apartat 1r, la suspensió dels termes i la interrupció dels terminis per a la tramitació dels procediments de les entitats del sector públic. No obstant això, el Reial decret 465/2020, de 17 de març, pel qual es modifica el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, en l'apartat 4 del seu article únic, modifica l'apartat 4 de la disposició addicional tercera del Reial decret 463/2020, i estableix: «4. Sense perjudici del que es disposa en els apartats anteriors, des de l'entrada en vigor d'aquest reial decret, les entitats del sector públic podran acordar motivadament la continuació d'aquells procediments administratius que estiguen referits a situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis.»  
  
En el moment de la publicació del reial decret pel qual es declara l'estat d'alarma, la Conselleria d'Educació, Cultura i Esport, ja tenia publicada la convocatòria següent: Resolució de 18 de setembre de 2019, de la Direcció General d'Innovació Educativa i Ordenació, per la qual es convoquen les proves del curs acadèmic 2019-2020 i es dicten les instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de Graduat en Educació Secundària a la Comunitat Valenciana.  
  
En aquestes circumstàncies, la prioritat en el moment de declaració de l'estat d'alarma consistia a minimitzar al màxim el risc de contagi i per això es va suspendre el procediment que establia la resolució adés esmentada, el tràmit de la qual es trobava en la fase de presentació de la sol·licitud d'inscripció.  
Transcorregut aquest temps i tenint en compte les noves mesures de seguretat i la millora de la situació sanitària, la prioritat actual consisteix a minimitzar l'impacte que suposaria que no se celebrara la segona convocatòria anual de les proves i facilitar d'aquesta manera les actuacions perquè les proves es porten a terme.  
El caràcter indispensable de la continuïtat de tramitació del procediment assenyalat per a la protecció de l'interés general es fonamenta en el perjudici greu que suposaria, en els casos de les persones aspirants que pogueren superar la prova i obtindre així el títol de Graduat en Educació Secundària, el fet que, en el supòsit de no reiniciar-se'n el procediment, no podrien participar en els processos d'admissió als ensenyaments de batxillerat o de cicles formatius de grau mitjà, que tenen com a requisit d'accés l'obtenció del títol adés esmentat, així com la impossibilitat d'incorporar-se al món laboral de les persones adultes participants, en un moment en què la dificultat d'accés al treball es veurà previsiblement agreujat per la crisi econòmica associada a l'estat actual d'emergència sanitària. Comptat i debatut, la suspensió de la tramitació dels procediments en qüestió retardaria la formació d'aquestes persones i els comportaria un perjudici directe.  
  
  
Per tot això, resolc:  
  
Primer  
Declarar d'interés general la represa dels tràmits administratius per a la celebració de la segona convocatòria anual de les proves referides en aquesta resolució.  
  
Segon  
Acordar que s'alce la suspensió de termes i terminis per a la tramitació d'aquesta convocatòria i, per tant, la continuació de les diverses fases del procediment administratiu, reiniciant-se així el període de vint dies naturals que restava per a la presentació de sol·licituds d'inscripció a comptar a partir de l'endemà de la publicació d'aquesta resolució.  
  
  
Tercer  
La data fixada per a la celebració de la segona convocatòria de la prova, en substitució de la data prevista per la Resolució de 18 de setembre de 2019, és el dia 19 de juny de 2020.  
  
Quart  
Tota la informació actualitzada sobre la segona convocatòria de la prova per a majors de díhuit anys per a l'obtenció directa del títol de Graduat en Educació Secundària del curs acadèmic 2019-2020 es troba disponible mitjançant els canals oficials de comunicació habilitats per l'Administració valenciana:  
- L'espai web de la secció de Formació de Persones Adultes amb informació per a la ciutadania sobre la prova per a majors de 18 anys del Servei d'Ordenació Acadèmica, adscrit a la Direcció General d'Innovació Educativa i Ordenació de la Conselleria d'Educació, Cultura i Esport:  
http://www.ceice.gva.es/va/web/ordenacion-academica/formacion-de-personas-adultas/pruebas-libres  
- El Portal GVA a través del procediment 1638, des del qual les persones interessades efectuen la primera part del tràmit relativa a la inscripció telemàtica a la prova:  
https://www.gva.es/es/inicio/procedimientos'id\_proc=1638  
  
De conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, contra aquest acte, que no posa fi a la via administrativa, es pot interposar un recurs d'alçada davant la Secretaria Autonòmica d'Educació i Formació Professional en el termini d'un mes a comptar des de l'endemà de la seua publicació.  
  
València, 7 de maig de 2020.- La directora general d'Innovació Educativa i Ordenació: Margarida Castellano Sanz.